AQSh sobiq prezidenti kichik Jorj Bush kasalxonada yotgan otasi, Oq uy sobiq rahbari katta Jorj Bushni borib ko‘rdi. Oilaviy surat siyosatchining "Instagram"dagi sahifasida paydo bo‘lgan. - Yuqori lavozimli delegatsiya tashrifi katta ruhiy kuch berdi, - deya yozdi kichik Bush. Eslatib o‘tamiz, 19 aprel kuni 92 yoshli katta Jorj Bush yana kasalxonaga yotqizildi. Shifokorlar unga zotiljam tashxisini qo‘yishdi. Biroq, xabarlarga ko‘ra, u o‘zini yaxshi his qilmoqda va yaqin orada uyiga qaytib ketadi.